Covid: देशभर में मिले करीब 43 हजार नए मरीज, फिर बढ़े एक्टिव मामले
देश में कोरोना संक्रमण के कारण पिछले 24 घंटों में 380 लोगों की मौत हुई है। पिछले साल कोरोना की शुरुआत से अबतक देश में 4 लाख 38 हजार 210 लोगों की मौत इस बीमारी की वजह से हो चुकी है।
नई दिल्ली. भारत में कोरोना संक्रमण के एक्टिव मामलों में एकबार फिर से इजाफा देखने को मिल रहा है। पिछले 24 घंटों में देशभर में करीब 43 हजार कोरोना मामले सामने आए हैं जिसके बाद एक्टिव मामलों की संख्या में फिर से इजाफा हुआ है। स्वास्थ्य मंत्रालय द्वारा जारी किए गए आंकड़ों के अनुसार, देशभर में 42 हजार 909 नए कोरोना मामले सामने आए हैं, 34 हजार 763 मरीज कोरोना से उबरने में सफल रहे हैं, जिसके बाद एक्टिव मामलों की संख्या बढ़कर 3 लाख 76 हजार 324 हो गई है, जो कुल मामलों का 1.15 प्रतिशत है।पिछले 24 घंटे में कोरोना के एक्टिव मामलों की संख्या में कुल 7,766 की बढ़ोतरी दर्ज की गई। मरीजों के ठीक होने की राष्ट्रीय दर 97.51 प्रतिशत है।देश में कोरोना संक्रमण के कारण पिछले 24 घंटों में 380 लोगों की मौत हुई है। पिछले साल कोरोना की शुरुआत से अबतक देश में 4 लाख 38 हजार 210 लोगों की मौत इस बीमारी की वजह से हो चुकी है। आपको बता दें कि देशभर से सामने आए आज के कुल मामलों में से 29 हजार 836 मामले केरल से रिपोर्ट किए गए हैं। केरले में पिछले 24 घंटों में कोरोना संक्रमण की वजह से 75 लोगों की मौत हुई है। देश में अभतक 63.43 कोरोना वैक्सीन डोज लगाई जा चुकी हैं।आंकड़ों के अनुसार, देश में अभी तक कुल 52,01,46,525 नमूनों की कोविड-19 संबंधी जांच की गई है, जिनमें से 14,19,990 नमूनों की जांच रविवार को की गई। दैनिक संक्रमण दर 3.02 प्रतिशत है, जो पिछले 35 दिन से तीन प्रतिशत से कम है। वहीं, साप्ताहिक संक्रमण दर 2.41 प्रतिशत है, जो पिछले 65 दिन से तीन प्रतिशत से कम है। देश में अभी तक कुल 3,19,23,405 लोग संक्रमण मुक्त हो चुके हैं और कोविड-19 मृत्यु दर 1.34 प्रतिशत है।